CELEX: 22008D0073
Language: et
Date: 2008-06-06 00:00:00
Title: EMP Ühiskomitee otsus nr 73/2008, 6. juuni 2008 , millega muudetakse Euroopa Majanduspiirkonna lepingu XX lisa (keskkond)

25.9.2008   
            
            
               ET
            
            
               Euroopa Liidu Teataja
            
            
               L 257/37
            
         EMP ÜHISKOMITEE OTSUS
   
   nr 73/2008,
   6. juuni 2008,
   millega muudetakse Euroopa Majanduspiirkonna lepingu XX lisa (keskkond)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi „leping”, eriti selle artiklit 98,
   ning arvestades järgmist:
   
               (1)
            
            
               Lepingu XX lisa on muudetud EMP Ühiskomitee 25. aprilli 2008. aasta otsusega nr 56/2008. (1)
               
            
         
               (2)
            
            
               Lepingusse tuleb inkorporeerida Euroopa Parlamendi ja nõukogu 14. juuni 2006. aasta määrus (EÜ) nr 1013/2006 jäätmesaadetiste kohta. (2)
               
            
         
               (3)
            
            
               Määrusega (EÜ) nr 1013/2006 tunnistatakse alates 12. juulist 2007 kehtetuks lepingusse inkorporeeritud nõukogu määrus (EMÜ) nr 259/93 (3) ja komisjoni otsus 94/774/EÜ, (4) mis tuleb sellest tulenevalt lepingust välja jätta.
            
         
               (4)
            
            
               Määruse (EMÜ) nr 259/93 ja otsuse 94/774/EÜ EMP kohandused Liechtensteini suhtes jäävad kehtima,
            
         ON TEINUD JÄRGMISE OTSUSE:
   Artikkel 1
   Lepingu XX lisa muudetakse järgmiselt:
   
               1)
            
            
               Punkt 32c (nõukogu määrus (EMÜ) nr 259/93) asendatakse järgmisega:
               „32006 R 1013: Euroopa Parlamendi ja nõukogu määrus (EÜ) nr 1013/2006, 14. juuni 2006, jäätmesaadetiste kohta (ELT L 190, 12.7.2006, lk 1).
               Seoses määrusega (EMÜ) nr 259/93 kohaldatakse 16. aprilli 2003. aasta ühinemisakti lisades sätestatud üleminekukorda Läti (VIII lisa 10. peatüki B jao punkt 1), Ungari (X lisa 8. peatüki A jao punkt 1), Malta (XI lisa 10. peatüki B jao punkt 1), Poola (XII lisa 13. peatüki B jao punkt 1) ja Slovakkia (XIV lisa 9. peatüki B jao punkt 1) suhtes mutatis mutandis.
               Seoses määrusega (EMÜ) nr 259/93 kohaldatakse 25. aprilli 2005. aasta ühinemisakti lisades sätestatud üleminekukorda Bulgaaria (VI lisa 10. peatüki B jao punkt 1) ja Rumeenia (VII lisa 9. peatüki B jao punkt 1) suhtes mutatis mutandis.
               Käesolevas lepingus loetakse kõnealuse määruse sätteid järgmises kohanduses:
               
                           a)
                        
                        
                           Liechtensteini loetakse seoses taaskasutatavate jäätmete ekspordiga (määruse IV jaotise 2. peatükk) riigiks, kelle suhtes kohaldatakse OECD otsust.
                        
                     
                           b)
                        
                        
                           Šveitsis kõrvaldatavate või taaskasutatavate ohtlike jäätmete puhul võib Liechtenstein määruse lisas esitatud tüüpvormide asemel kasutada Šveitsi teatist ja liikumisdokumente.
                        
                     
                           c)
                        
                        
                           Artikli 2 lõikes 29 lisatakse sõnade „ühenduse territooriumile” järele sõnad „või EFTA riikide territooriumile”.”
                        
                     
         
               2)
            
            
               Punkti 32aa (komisjoni otsus 2000/532/EÜ) kohandamisel asendatakse lause lõpus olevad sõnad „ning mainitud nõukogu määruses (EMÜ) nr 259/93” sõnadega „ning mainitud Euroopa Parlamendi ja nõukogu määruses (EÜ) nr 1013/2006”.
            
         
               3.
            
            
               Punkt 32ca (komisjoni otsus 94/774/EÜ) jäetakse välja.
            
         Artikkel 2
   Määruse (EÜ) nr 1013/2006 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
   Artikkel 3
   Käesolev otsus jõustub 7. juunil 2008, tingimusel et EMP Ühiskomiteele on esitatud kõik lepingu artikli 103 lõike 1 kohased teated. (5)
   
   Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 6. juuni 2008
      
         
            EMP Ühiskomitee nimel
         
         
            eesistuja
         
         Alan SEATTER
         
      
   
   
      (1)  ELT L 223, 21.8.2008, lk 54.
   
      (2)  ELT L 190, 12.7.2006, lk 1.
   
      (3)  EÜT L 30, 6.2.1993, lk 1.
   
      (4)  EÜT L 310, 3.12.1994, lk 70.
   
      (5)  Põhiseadusest tulenevad nõuded on nimetatud.